jkorsvik/nowiki_second_scrape_merged huggingface dataset:
Tjålmiejávrrie

Tjålmiejávrrie (umesamisk, tidligere skrevet Tjålmejaure) er en innsjø i Arjeplog kommune i Norrbottens län, Sverige.
Innsjøen ligger 744 meter over havet, og er på alle sider omgitt av høye, bratte fjelltopper, Svájppá på 1430 meter i nord, Tjiegá på 1170 meter i nordvest, og Gávastjåhkka på 1029 meter i sørøst. Tjålmiejávrrie har et overflateareal på omtrent 7,5 km², og innsjøen ligger like over tregrensen. Innsjøen er delt i omtrent to like store deler, forent med en smal kanal, hvor begge delene har hvert sitt utløp som forenes i Gávasjávrrie, som ligger ligger øst for innsjøen. Tjålmiejávrrie er en del av Umeälvvassdraget, da Gávasjávrrie dreneres via Bádasjuhka ut i Laisälven, som er en sideelv til Vindelälven, som selv er sideelv til Umeälven.
Tjålmiejávrries vann er, til tross for sin grunne dybde, vegetasjonsfattig, noe som skyldes steinbunnen. Innsjøen har omtrent 75 øyer og holmer i varierende størrelser. Beskyttende bukter og de omkringliggende våtmarksområdene har skapt gode betingelser for et rikt fugleliv. Bergand, sjøorre, svartand og havellen er et vanlig syn her, mens siland, temmincksnipe og storlom forekommer som par noe sjeldnere. Av vegetasjon her er det rød jonsokblom, svarttopp, rosenrot og murer, og i den sydlige delen av innsjøen også primula.Tjålmiejávrrie er et beskyttet våtmarksområde i henhold til Ramsar-konvensjonen.


== Referanser ==
Porsgrunn Janitsjarorkester

Porsgrunn Janitsjarorkester er et janitsjarkorps fra Porsgrunn i Vestfold og Telemark. Janitsjarorkesteret ble stiftet 14. januar 1954.
Korpset har sine røtter tilbake tilbake til 1886 da orkesteret er en sammenslåing av Bymusikken Heimdal og Porsgrunn Ungdomskorps.
Korpset er et amatørkorps og hadde i 2011 37 aktive medlemmer.
Porsgrunn Janitsjarorkester gir konserter stort sett i Porsgrunn, med eller uten gjesteopptredener. Korpset har i en årrekke hatt et samarbeid med Musikkorps Sæby fra Sæby i Danmark. 


== Dirigenter ==
Dirigenter i Porsgrunn Janisjarorkester

Hans Tiedemann Johansen 1954–1955
Bjørn Kittilsen 1955–1958
Sverre Gunstrøm 1958–1962
Bjørn Kittilsen 1962–1973
Per Thorjussen 1973–1975
Egil A. Gundersen 1975–1980
Svein Taalesen 1980–1983
Aage Korneliussen 1983–1987
Bjørn Løken 1987–1990
Egil A. Gundersen 1990–1995
Ole Andreas Meen 1996–2000
Torbjørn Waag 2000–2003
Torbjørn Lønmo 2003
John Mikal Guldager 2004–2006
Fredrik Gulbrandsrød 2006–2008
Geir Sundbø 2008–dd


== Eksterne lenker ==
Porsgrunn Janisjarorkester
Vássejávri

Vássejávri er en alpin innsjø med beliggenhet mellom Riksgränsen og Vassijaure i Kiruna kommune i Lappland, Sverige. Innsjøen ligger 463 meter over havet, og er 5,3 km lang. Dreneringen av innsjøen går via en elv hvor vannet etterhvert havner i Torneträsk. Vássejávri er vanligvis isfri i midten av juni, og fryser over igjen i oktober eller november. I innsjøen er der sik, røye, ørret, lake og ørekyt.
Mysteriet Norge

Mysteriet Norge er et norsk underholdningsprogram med Haddy Njie som ble sendt på NRK-TV i 2011. Konseptet var å diskuterer ulike påstander om nordmenns særtrekk. Are Kalvø og italieneren Pellegrino Riccardi hadde faste innslag . I tillegg var det gjester i hvert program. Programmet gikk på fredagskvelder.Premieren ble sett av 721 000.


== Om programserien ==
Haddy Njie diskuterer i serien ulike påstander om nordmenns særtrekk med sine gjester i et studio på toppen av Holmenkollen. Det konkluderes ikke på noen som helst måte, men med utgangspunkt i seg selv prøver man i serien å se på noen fellestrekk for nordmenn – om de finnes.  Innimellom bidrar ymse intervjuobjekter i tillegg til satirikeren Are Kalvø og norsk-italieneren Pellegrino Riccardi med forskjellige betraktninger og problemstillinger. Kalvø satte gjerne tema i en historisk sammenheng, mens  Riccardi gav sitt syn på nordmenn sett opp mot tematikken i programmet.


== Episodene ==


== Referanser ==
Signs of Fervent Devotion

Signs of Fervent Devotion er et musikkalbum med Rumble in Rhodos, utgitt i 2011.


== Sporliste ==
«Celebrate the Abundance»
«Carve Visage»
«White Dancing»
«Effervescent Waves»
«Bold Not Tragic»
«Soft Insulated Days»
«Oasis Inside Out»
«Ruins»
«Different Orbits»


== Eksterne lenker ==
(en) Signs of Fervent Devotion på Discogs 
(en) Signs of Fervent Devotion på MusicBrainz
Virisen

Virisen (sørsamisk: Vijrisjaevrie) er en innsjø langs Vapstälven (forløperen til Vefsna, på svensk side av grensen mellom Norge og Sverige), med beliggenhet på grensen mellom kommunene Storuman og Vilhelmina i Västerbottens län, Lappland, Sverige.Virisen er det største uregulerte ørretvannet i Västerbottens län, og produserer på grunn av størrelsen stor fisk. Det er også egen røyebestand i innsjøen.Ved Virisens nordbredde er der en bosetning med samme navn, som fikk veiforbindelse først i 1991.


== Referanser ==


== Eksterne lenker ==
Virisens fjällgård Arkivert 21. august 2010 hos Wayback Machine.
Slaget ved Ösel

Slaget ved Ösel fant sted 24. maijul./ 4. juni 1719greg. under den store nordiske krig. Det ble utkjempet nær øyen Saaremaa (Ösel). Slaget ble en seier for den russiske kapteinen Naum Senjavin, som tok tre av fartøyene til svenskene, og bare tapte 18 mann selv. Det var den første russiske seieren til sjøs som ikke omfattet stamping eller bording.


== Involverte skip ==


=== Russland ===
Devonshire 52
Portsmouth 52
Raphail 52
Uriil 52
Varatsjail 52
Hjagudiil 52
Natalia 18


=== Sverige ===
Wachtmeister 52 – kapret
Karlskrona Vapen 30 – kapret
Bernhardus 10 – kapret


== Kilder ==
Naval Wars in the Baltic 1553-1850 (1910) – R. C. Anderson
https://web.archive.org/web/20151004003440/http://www.neva.ru/EXPO96/book/chap2-3.html
Daniel Owen

Daniel Owen er navnet til flere personer:

Daniel Owen (artist)
Daniel Owen (forfatter)
Lodnemyrklegg

Lodnemyrklegg (Pedicularis hirsuta) er en flerårig urt i snylterotfamilien. Den er ganske lav, og blir opptil 20 cm lang. Den er lett kjennelig på kombinasjonen av nordlig utbredelse, karakteristiske blomster og sagtaggede, spisse bladkanter.
Stilken har hvite hår og bladene er smale. Den blomster tidlig, ofte i juni, og de rosa blomstene sitter i et aks på toppen av stilken. Voksestedene er fuktige og kalkholdige, og den finnes på steinrik tundra, havstrender og elvebredder. Den er en halvparasitt, som suger næring fra røttene til andre planter, ofte Salix-arter.Utbredelsen er sirkumpolar i de isfrie landområdene i Arktis, men med et gap ved Beringstredet. Arten finnes i det nordøstre Canada, på Grønland, Svalbard, Novaja Semlja, og i nordlige deler av Fennoskandia, europeisk Russland og Sibir. Den er sjelden i Alaska.I De skandinaviske fjellene opptrer lodnemyrklegg som en nordlig unisentrisk art, og planten påtreffes i fjellet fra Polarsirkelen til Vest-Finnmark, inkludert deler av det nordligste Sverige og Finland.


== Referanser ==


== Eksterne lenker ==

(en) Lodnemyrklegg i Encyclopedia of Life 
(en) Lodnemyrklegg i Global Biodiversity Information Facility 
(no) Lodnemyrklegg hos Artsdatabanken 
(sv) Lodnemyrklegg hos Dyntaxa 
(en) Lodnemyrklegg hos ITIS 
(en) Lodnemyrklegg hos NCBI 
(en) Lodnemyrklegg hos Panarctic Flora 
(en) Lodnemyrklegg hos The International Plant Names Index 
(en) Lodnemyrklegg hos Tropicos 
(en) Kategori:Pedicularis hirsuta – bilder, video eller lyd på Wikimedia Commons 
Pedicularis hirsuta – detaljert informasjon på Wikispecies 
Svalbards flora - Pedicularis hirsuta L.
Kristins flora — Lodnemyrklegg
Amédée Fournier

Amédée Fournier (født 7. februar 1912 i Armentières, død 30. mars 1992 i Lecci) var en fransk syklist som deltok i de olympiske leker 1932 i Los Angeles.
Fournier vant en olympisk sølvmedalje i banesykling under OL 1932 i Los Angeles. Han var med på det franske laget som kom på andreplass på 4000 meter førfølgelsesritt bak Italia. De andre på laget var René Le Grevès, Henri Mouillefarine og Paul Chocque.


== OL-medaljer ==
 1932  Los Angeles - Sølv i sykling, 4000 m forfølgelsesritt, lag  Frankrike


== Referanser ==


== Eksterne lenker ==
(en) Amédée Fournier – Olympedia 
(en) Amédée Fournier – Sports-Reference (OL-resultater – arkivert) 
(en) Amédée Fournier – ProCyclingStats 
(en) Amédée Fournier – Cycling Archives 
(en) Amédée Fournier – CycleBase 
(en) Amédée Fournier – TheSports.org
Rodahal

Rodahal er en kultur- og konsertarena i Kerkrade i Nederland. Konsertlokalet har blitt brukt i forbindelse med større musikkarrangementer som europamesterskapet for brassband og World Music Contest.


== Eksterne lenker ==
rodahal.nl
Paul Chocque

Paul Chocque (født 14. juli 1910 i Meudon, død 4. september 1949 i Paris) var en fransk syklist som deltok i de olympiske leker 1932 i Los Angeles.
Chocque vant en olympisk sølvmedalje i banesykling under OL 1932 i Los Angeles. Han var med på det franske laget som kom på andreplass på 4000 meter førfølgelsesritt bak Italia. De andre på laget var René Le Grevès, Henri Mouillefarine og Amédée Fournier.


== OL-medaljer ==
 1932  Los Angeles - Sølv i sykling, 4000 m forfølgelsesritt, lag  Frankrike


== Referanser ==


== Eksterne lenker ==
(en) Paul Chocque – Olympedia 
(en) Paul Chocque – Sports-Reference (OL-resultater – arkivert) 
(en) Paul Chocque – ProCyclingStats 
(en) Paul Chocque – Cycling Archives
René Le Grevès

René Le Grevès (født 6. juli 1910, død 25. februar 1946) var en fransk syklist som deltok i de olympiske leker 1932 i Los Angeles.
Le Grevès vant en olympisk sølvmedalje i banesykling under OL 1932 i Los Angeles. Han var med på det franske laget som kom på andreplass på 4000 meter førfølgelsesritt bak Italia. De andre på laget var Paul Chocque, Henri Mouillefarine og Amédée Fournier.


== OL-medaljer ==
 1932  Los Angeles - Sølv i sykling, 4000 m forfølgelsesritt, lag  Frankrike


== Referanser ==


== Eksterne lenker ==
(en) René Le Grevès – Olympedia 
(en) René Le Grevès – Sports-Reference (OL-resultater – arkivert) 
(en) René Le Grevès – ProCyclingStats 
(en) René Le Grevès – Cycling Archives 
(en) René Le Grevès – CycleBase 
(en) René Le Grevès – TheSports.org
Henri Mouillefarine

Henri Mouillefarine (født 1. august 1910 i Montrouge, død 21. juli 1994 i Clamart) var en fransk syklist som deltok i de olympiske leker 1932 i Los Angeles.
Mouillefarine vant en olympisk sølvmedalje i banesykling under OL 1932 i Los Angeles. Han var med på det franske laget som kom på andreplass på 4000 meter førfølgelsesritt bak Italia. De andre på laget var René Le Grevès, Paul Chocque og Amédée Fournier.


== OL-medaljer ==
 1932  Los Angeles - Sølv i sykling, 4000 m forfølgelsesritt, lag  Frankrike


== Referanser ==


== Eksterne lenker ==
(en) Henri Mouillefarine – Olympedia 
(en) Henri Mouillefarine – Sports-Reference (OL-resultater – arkivert) 
(en) Henri Mouillefarine – ProCyclingStats 
(en) Henri Mouillefarine – Cycling Archives
Vojmsjön

Vojmsjön (sørsamisk: Våajmoe) er en innsjø nord for Vilhelmina i Lappland, Sverige. Sjøen er svært langstrakt og smal; over 50 km lang og bare rundt to km bred. Innsjøen er regulert, og har derfor et varierende overflateareal, fra 63 til 86 km². Vannflaten ligger mellom 410 og 418 meter over havet. Innsjøen er drøyt 130 meter dyp, og har utløp gjennom Vojmån i sørøst.


== Se også ==
Liste over innsjøer i Skandinavia


== Referanser ==
Charles Holland

Charles Holland (født 20. september 1908, død 15. desember 1989) var en britisk syklist som deltok i de olympiske leker 1932 i Los Angeles og 1936 i Berlin.
Holland vant en olympisk bronsemedalje i banesykling under OL 1932 i Los Angeles. Han var med på det britiske laget som kom på tredjeplass på 4000 meter førfølgelsesritt bak Italia og Frankrike. De andre på laget var Ernest Johnson, William Harvell og Frank Southall.


== OL-medaljer ==
 1932  Los Angeles - Bronse i sykling, 4000 m forfølgelsesritt, lag  Storbritannia


== Eksterne lenker ==
(en) Charles Holland – Olympedia 
(en) Charles Holland – Sports-Reference (OL-resultater – arkivert) 
(en) Charles Holland – ProCyclingStats 
(en) Charles Holland – Cycling Archives
Frank Southall

William Frank Southall (født 2. juli 1904, død 1. mars 1964) var en britisk syklist som deltok i de olympiske leker 1932 i Los Angeles og 1936 i Berlin.
Southall vant en olympisk bronsemedalje i banesykling under OL 1932 i Los Angeles. Han var med på det britiske laget som kom på tredjeplass på 4000 meter førfølgelsesritt bak Italia og Frankrike. De andre på laget var Ernest Johnson, William Harvell og Charles Holland.
Fire år tidligere, under OL 1928 i Amsterdam, vant han to sølvmedaljer i landeveissykling. Han kom på andreplass i både den individuelle og i lagkonkurransen over 168 kilometer landevei.


== OL-medaljer ==
 1928  Amsterdam - Sølv i sykling, 168 km landevei  Storbritannia
 1928  Amsterdam - Sølv i sykling, 168 km landevei, lag  Storbritannia
 1932  Los Angeles - Bronse i sykling, 4000 m forfølgelsesritt, lag  Storbritannia


== Referanser ==


== Eksterne lenker ==
(en) Frank Southall – Olympics.com 
(en) Frank Southall – Olympic.org 
(en) Frank Southall – Olympedia 
(en) Frank Southall – Sports-Reference (OL-resultater – arkivert) 
(en) Frank Southall – ProCyclingStats 
(en) Frank Southall – Cycling Archives
Yli Lompolo

Yli Lompolo (Yli Lombolo) er en grunn innsjø vest for bydelen Lombolo i Kiruna. Innsjøen grenser i sør og sørvest til våtmark, og i nord mot E10.
Yli Lompolo har tilførsel fra Luossajärvi via Luossajoki i nord, og dreneres via Luossajoki til myrsjøen Ala Lompolo i sør. Siden innsjøen er så grunn (gjennomsnittsdybden er ca en meter) er sjøbunnen først og fremst en såkalt erosjon- og transportbunn, og dette innebærer at partikler ikke sedimenterer og blir på bunnen særlig lenge, men drives videre nedstrøms.
Fram til 1954/1955, da et renseverk ble bygd, ble det kommunale avløpsvannet ført ut i innsjøen via Luossajoki. Avløpsvannet var ubehandlet og inneholdt dessuten høye verdier av tungmetaller, spesielt kvikksølv, fra gruvevirksomheten i Kirunavaara ved Luossajärvi. Det er fortsatt høye verdier av kvikksølv i innsjøens sediment.
Begge Lompolo-sjøene er hekkeplasser for et større antall fugler, blant dem horndykker og lappfiskand. Også sangsvane og ender pleier å holde til i vannet.
William Harvell

William Gladstone Harvell (født 25. september 1907 i Farnham, død 13. mai 1985 i Portsmouth) var en britisk syklist som deltok i de olympiske leker 1932 i Los Angeles.
Harvell vant en olympisk bronsemedalje i banesykling under OL 1932 i Los Angeles. Han var med på det britiske laget som kom på tredjeplass på 4000 meter førfølgelsesritt bak Italia og Frankrike. De andre på laget var Ernest Johnson, Charles Holland og Frank Southall.


== OL-medaljer ==
 1932  Los Angeles - Bronse i sykling, 4000 m forfølgelsesritt, lag  Storbritannia


== Eksterne lenker ==
(en) William Harvell – Olympedia 
(en) William Harvell – Sports-Reference (OL-resultater – arkivert) 
(en) William Harvell – Cycling Archives
Överst-Juktan

Överst-Juktan er en innsjø øverst i Juktån, i Sorsele kommune, Västerbottens län, Sverige. Innsjøen ligger innenfor naturreservatet Vindelfjällen. Dens overflateareal er 23 km².


== Bebyggelse ved Överst-Juktan ==
Det første nybygget ved Överst-Juktan var Åkernäs, som må ha vært satt opp av samen Lars Mårtensson. Sammen med Viktoriakyrkan utgjør Åkernäs Riksintresse för kulturmiljövården. Den øvrige bebyggelsen består av Skirknäs, Holmvik, Ájvák og Slätvik. Kun Åkernäs og Skirknäs har vegforbindelse.


== Fiske ==
Överst-Juktan er, nest etter Virisen, den største uregulerte innsjøen med røye i Västerbottens län. Det fanges også ørret her.


== Referanser ==


== Litteratur ==
Den väglösa dalen (swe). Ingelstad: Aaja bokförlag. 1978. ISBN (Inb.).
Fjordgata (Trondheim)

Fjordgata er en gate i Midtbyen i Trondheim som strekker seg fra Kjøpmannsgata til Munkegata. 
I Fjordgata 11 ligger et kontorbygg tegnet av arkitekt Herman Krag og oppført i 1972/1973. Byggherre var firmaet Bachke & Co., som fortsatt har lokaler i bygget. Senere flyttet *Trøndelag senter for samtidskunst (TSSK)* inn i byggets førsteetasje. I TSSKs galleri vises blant annet den årlige Trøndelagsutstillingen.
Fjordgata 25 ble oppført i 1931–1932 og er regnet som Trondheims første eksempel på funksjonalistisk arkitektur. Arkitekt var Maja Melandsø


== Litteratur ==
Bratberg, Terje T. V. (2008). Trondheim byleksikon. Oslo: Kunnskapsforlaget. s. 177. ISBN 978-82-573-1762-1. 


== Eksterne lenker ==
Hjemmesider for firmaet Bachke & Co, som har kontorer i og eier Fjordgata 11. Eiendommen er også avbildet på nettstedet.
Hjemmesider for Trøndelag senter for samtidskunst, som har lokaler i Fjordgata 11
Fjordgata

Fjordgata kan vise til:

Fjordgata (Andenes)
Fjordgata (Florø)
Fjordgata (Harstad)
Fjordgata (Lillesand)
Fjordgata (Molde)
Fjordgata (Orkanger)
Fjordgata (Porsgrunn)
Fjordgata (Rørvik)
Fjordgata (Sandnes)
Fjordgata (Steinkjer)
Fjordgata (Trondheim)
Fjordgata (Ålesund)


== Se også ==
Fjordgaten
Flyet som forsvant

Flyet som forsvant (originaltittel: The Flight of the Phoenix) er en amerikansk drama- og eventyrfilm fra 1965 regissert av Robert Aldrich. Filmen handler om en gruppe menn som må kjempe sin livs kamp når flyet deres krasjlander i Sahara. En av dem får en ide om å bygge et nytt fly, noe som gir de andre et håp om å komme derfra i live. De ledende rollene spilles av James Stewart, Richard Attenborough, Hardy Krüger, Peter Finch, Ernest Borgnine, Ian Bannen, Ronald Fraser, Christian Marquand, Dan Duryea og George Kennedy.  Filmen er basert på Elleston Trevors roman The Flight of the Phoenix fra 1964. 
Filmen ble godt mottatt av kritikerne og ble nominert til to Oscar og tre Golden Globes. Den ble derimot ingen publikumssuksess. 
I 2004 kom en nyinnspilling med Dennis Quaid i hovedrollen.


== Handling ==

Filmen handler om en gruppe mennesker på et fly som må nødlande i Sahara-ørkenen, hundrevis av kilometer til nærmeste oase. Sjansen for at de skal bli funnet før vannreservene går tomme er minimale. To av passasjerene dør under styrten og en er hardt såret. De andre ti må kjempe for livet for å overleve tørsten og desperasjonen. Etter et par dager får en tysk ingeniør en idé om å benytte deler av vraket til å sette sammen et nytt fly. Til tross fra en del motstand går gruppen etterhvert med på å forsøke prosjektet. Det oppstår imidlertid en konflikt mellom ingeniøren og piloten. Situasjonen vanskeliggjøres ytterligere da noen berbere slår opp leir i nærheten. Etterhvert begynner flyet å ta form og en av de overlevende maler navnet "The Phoenix" (Fugl Føniks) på skroget.


== Om filmen ==


=== Anmelderne ===
Flyet som forsvant ble godt mottatt av anmelderne, noe som gjenspeiles i at den har fått så mye som 86 % på Rotten Tomatoes. Den amerikanske filmanmelderen Leonard Maltin gav den 3,5 av 4 stjerner.
Aftenpostens anmelder gav særlig mye ros og skrev at «Det som interesserer er situasjonen som de ni mennene er havnet i, deres forhold til hverandre og virkningene av et stadig hardere nervepress». VGs anmelder gav den terningkast tre.


=== Popularitet og økonomi ===
Til tross for et imponerende rollegalleri og gode omtaler ble den ingen publikumssuksess.Produksjonskostnadene var på mellom 3,8 og 5,4 millioner dollar.


=== Innspilling ===
Filmen ble innspilt i Imperial County, California og i Yuma, Arizona. Opptakene ble gjort i løpet av våren og sommeren 1965.Stuntmannen Paul Mantz døde under innspillingen.


=== Annet ===
Filmen ble satt opp på norske kinoer sommeren 1966. Den ble sendt som Mandagsfilm på NRK i 1979.


== Rollebesetning ==


== Referanser ==


== Eksterne lenker ==
(en) Flyet som forsvant på Internet Movie Database 
(no) Flyet som forsvant hos Filmfront 
(sv) Flyet som forsvant i Svensk Filmdatabas 
(fr) Flyet som forsvant på Allociné 
(nl) Flyet som forsvant på MovieMeter 
(en) Flyet som forsvant på AllMovie 
(en) Flyet som forsvant på Turner Classic Movies 
(en) Flyet som forsvant på Rotten Tomatoes 
(en) Flyet som forsvant på Box Office Mojo
Codex Vindobonensis Mexicanus I

Codex Vindobonensis Mexicanus I, også kjent som Codex Vindobonensis C og Codex Mexicanus I, er et precolumbiansk håndskrift fra mixteker-kulturen i Mexico, datert til 1300-tallet. Teksten er skrevet med mixkternes logogramskrift, og er en fortelling om «verdens skapelse og de mixtekiske dynastienes opprinnelse», og kan slik sett sammenlignes med mayaenes Popol Vuh.Navnet Codex Vindobonensis (Wien-kodeksen) kommer av manuskriptet eies av Østerrikes nasjonalbibliotek i Wien. 


== Historie ==
Kodeksen er foldet, og består av 52 sider som måler 26,5 x 22 cm, tilsammen 13,5 meter. Den veier 2,6 kg. 
Det er uklart hvor og når kodeksen ble skrevet, men den ble ført fra Mexico til Europa allerede i 1521. Sannsynligvis har den før dette tilhørt den siste før-spanske mixteker-herskeren Iya Quicuaa. I Europa ble den gitt som gave til keiser Karl V av Det tysk-romerske rike sammen med Codex Zouche-Nuttall. Dens videre proveniens er ikke fullt ut kjent, men skal ha omfattet Portugal, Roma, Weimar og til sist Wien. Dens navn har skiftet med adressene, men Codex Mexicanus I har fulgt den lengst.
En rekonstruksjon av teksten er gjort av den nederlandske forskeren Maarten Jansen (f 1952) og hans kone Gabina Aurora Perez Jimenez, som selv er mixteker.


== Norsk utgave ==
Kodeksen er gjengitt i sin helhet i antologien Myter fra Meso-Amerika, 2007.


== Referanser ==
Laitaure

Laitaure (lulesamisk: Lájtávrre) er en innsjø Jokkmokk kommune i Lappland, Sverige. Laitaure dannes av elven Ráhpaädno, og ligger sør for nasjonalparken Sarek. Innsjøen ligger i en høyde på 498 meter over havet. Kungsleden har sommerstid båtskyss over Laiture.
Drøfting av korn

Drøfting av korn er rensing av korn, hvor en skiller agner (støtteblad) og støv fra kornet.


== Drøfting ==
Før drøftemaskinen og skurtreskeren kom, ble korn drøftet for håndkraft. Etter at kornet var tresket, ble kornet med agnene tømt oppi et trau. Kornet ble deretter drøftet ved at man holdt trauet med begge hender, hvor en så kaster kornet og agnene opp i luften, slik at kornet (som er tyngst) faller tilbake i drøftingen, mens agner og støv blåser bort med vinden. 
En annen metode som ble brukt var å sålde (sile) kornet. Man hadde da kornet i et såld, som man ristet, og de små partiklene falt dermed igjennom hullene i såldet.


== Drøftetrau ==
I Norge ble kornet drøftet i en drøfting eller drøftetrau. Dette er et båtformet trau i tre med håndtak i hver ende. I Mellom-Europa ble kornet drøftet på store, flate eller spadeformede kurver eller brett i flettverk. Illustrasjoner fra blant annet det gamle Egypt viser at det der ble brukt skovler (brede spadeformede redskaper) for å kaste kornet opp i luften over til neste kornhaug.


== I overført betydning ==
Aktiviteten er opphav til både uttrykket å «drøfte», og «å skille klinten fra hveten», som i utgangspuntet har sammenfallende betydning.


== Referanser ==


== Eksterne lenker ==